John Petrucci
<s>John Peter Petrucci (rođen 12. srpnja 1967.), američki je gitarist, najpoznatiji kao jedan od osnivača progresivnog metal sastava Dream Theater.</s><s>Petrucci je također i producent (zajedno sa Mikeom Portnoyem) svih njihovih albuma od 1999., počevši sa albumom Metropolis Pt.</s><s>2: Scenes from a Memory.</s><s>Petrucci je izabran kao treći gitarist G3 turneje čak šest puta, gdje je sa Joeom Satrianiem i Steve Vaiem svirao više od bilo kojih drugih pozvanih gitarista.</s>

<s>Biografija 
Petrucci počinje svirati gitaru prvi puta sa osam godina kada je primijetio kako njegova sestra (koja je u to vrijeme svirala orgulje), može ostajati duže budna kako bi vježbala sviranje.</s><s>Ubrzo nako toga je prestao jer mu plan nije uspio.</s><s>Sa dvanaest godina nanovo počinje svirati kada ga prijatelj Kevin Moore (koji će kasnije postati prvi klavijaturist Dream Theatera) poziva u njegov sastav.</s><s>Bio je uglavnom samouk gitarist koji je svoju vještinu razvijao pod velikm utjecajem svojih idola.</s><s>Neki od njih su bili Steve Morse, Steve Howe, Steve Vai, Stevie Ray Vaughan, Al Di Meola, Alex Lifeson i Allan Holdsworth.</s><s>Petrucci je ubrzo shvatio kako je glazba njegova strast te je od tog trenutka vježbao sviranje najmanje šest sati dnevno kako bi mogao daljnje napredovati kao glazbenik.</s>

<s>Petrucci je pohađao školu Berklee College of Music u Bostonu, zajedno sa svojim prijateljem iz djetinstva Johnom Myungom (basist), gdje se susreo sa budućim bubnjarom Dream Theatera, Mikeom Portnoyem.</s><s>Njih trojica potom su osnovali sastav Majesty, koji će kasnije promijeniti naziv u Dream Theater.</s>

<s>1995. godine Petrucci objavljuje video lekcije za gitaru, pod nazivom Rock Discipline, na kojemu prikazuje vježbe za zagrijavanje, izmjenično trzanje, mah trzanje, akorde i druge vježbe koje pomažu u razvijanju tehnike sviranja gitare.</s><s>Petrucci također ima i knjigu pod nazivom "Guitar World presents John Petrucci's Wild Stringdom", koja sadrži njegove kolumne koje je pisao za časopis Guitar World magazine i imaju isti naziv.</s>

<s>2001. godine bio je pozvan od Joea Satriania i Stevea Vaia da s njima svira na popularnoj turneji G3, nakon čega dobiva veliki broj obožavatelja i inspiriran s tim snima svoj solo album.</s><s>Suspended Animation izdan je 1. ožujka 2005. godine, a bio je dostupan za naručiti i preko njegovih službenih internetskih stranica.</s><s>Na G3 turneji pojavljuje se također i 2005., 2006. i 2007. godine.</s>

<s>Petrucci je napisao i dva instrumentalna soundtracka, koja se koriste na igraćoj konzoli Sega Saturn u igrici Digital Pinball: Necronomicon.</s><s>Svaka skladba je duga oko dvije minute i jednostavno su nazvane "prolog" i "epilog".</s><s>Petrucci je veliki obožavatelj Sega Saturn konzola i u jednom je intervju izjavio kako niti na jednu turneju ne ide bez nje.</s>

<s>2007. godine Petrucci ide ponovo na G3 turneju ali ovaj puta sa Joeom Satrianiem i Paulom Gilbertom.</s>

<s>Jordan Rudess, njegov kolega iz sastava Dream Theater, u jednom je intervju izjavio kako Petrucci prakticira katoličku vjeru.</s><s>Petrucci je oženjen za Renu Sands (gitaristica u ženskom heavy metal sastavu Meanstreak) i sa njom ima troje djece, SamiJo i Reny (koji su blizanci) i kćerku Kiaru.</s><s>Petrucci je također veliki obožavatelj body buildinga i sam dosta slobodnog vremena posvećuje dizanju utega.</s>

<s>Glazbeni stil 
Petrucci je izuzetno poštovan glazbenik, a poznat je po svojoj vještini i raznolikom stilu sviranja gitare.</s><s>Šest puta je svirao sa Satrianiem i Vaiom na godišnjim turnejama G3.</s><s>Časopis Guitar magazines i mnogi obožavatelji širom svjeta daju mu priznanje kao jednom od najboljih svjetskih svirača gitare.</s><s>Na nekim internetskim stranicama poput Sputnikmusic i TheFunkyGibbons, nazivaju ga virtuozom.</s>

<s>Oprema – Studijski albumi 
When Dream and Day Unite
Images and Words – Triaxis 2/90 (dirty), Roland JC120 for cleans.</s><s>A Marshall preamp korišten u "Metropolis Part 1"
Awake – Dual Rectifier, Mark IIC+
A Change of Seasons – Mark IIC+, Mark IV, TriAxis
Falling Into Infinity –  Mark IIC+, Mark IV, TriAxis
Scenes From A Memory – Mark IIC+, Mark IV
Six Degrees of Inner Turbulence – Mark IIC+
Train Of Thought – Road King Series I
Octavarium – Road King Series I & II, Lone Star, Mark IV
Systematic Chaos – Lone Star, Mark IV
Suspended Animation (solo cd) – Roadking Series 1, Mark IIC+
Liquid Tension Experiment – TriAxis, 2:90 power amp
Liquid Tension Experiment 2 – Mark IIC+, Mark IV</s>

<s>Oprema – uživo 
 I&W Tour – 2 Triaxis Preamps (jedan za rezervu), 2:90 power amp, Mesa Abacus+Mesa Midi Matrix for switching
Scenes From NY – Triaxis, Dual Rectifier, Mark IIC+, Mark IV, Formula Preamp, 2:90 power amps
Live At Budokan – Road King Series 1 (x3), Lonestar (x2)
Score – Custom Built "Nunya" Preamp, Formula Preamp, mesa 2:100 power amp, 4 Mesa 4x12's and 4 Mesa 2x12's.</s><s>Midi switching by Steen Skrydstrup.</s><s>2007 G3 tour – Mark IV (x2), Formula preamp
 2007 Systematic Chaos Tour – Mark IV (x2), Lonestar (x1).</s><s>TC Electronic 2290, M3000, Eventide Ultra Harmonizer, Jim Dunlop rack wah.</s><s>Midi prekidači od Axess Electronics.</s>

<s>Diskografija</s>

<s>Videografija</s>

<s>Vidi još 
 Dream Theater
 G3</s>

<s>Izvori 
 John Petrucci, službene stranice.</s><s>Sažeti životopis .</s><s>Preuzeto 3. listopada 2009.</s><s>The Funky Gibbons.</s><s>Info stranice o Johnu Petrucciju .</s><s>Preuzeto 3. listopada 2009.</s><s>John Petrucci (1995.).</s><s>Rock Discipline – instrukcijski VHS video snimak.</s><s>Preuzeto 3. listopada 2009.</s>

<s>Napomene</s>

<s>Vanjske veze</s>

<s>Službene stranice
 Službene stranice Johna Petruccia 
 Službene stranice Dream Theatera 
Novosti
 Sputnik Music - John Petrucci</s>

<s>Američki heavy metal gitaristi
Američki rock gitaristi
Američki rock pjevači
Progresivni metal</s>

